A Bizottság 169/2002/EK rendelete
(2002. január 30.)
a marha- és borjúhús piacának közös szervezéséről szóló 1254/1999/EK tanácsi rendeletnek a jövedelemtámogatási rendszerek tekintetében történő alkalmazására vonatkozó részletes szabályok megállapításáról szóló 2342/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes mezőgazdasági termékek tekintetében Franciaország tengerentúli megyéinek javára egyedi intézkedések bevezetéséről és a 72/462/EGK irányelv módosításáról, valamint az 525/77/EGK és 3763/91/EGK (Poseidom) [1] rendeletek hatályon kívül helyezésről szóló, 2001. június 28-i 1452/2001/EK tanácsi rendeletre és különösen annak 9. cikke (4) bekezdésére,
tekintettel az egyes mezőgazdasági termékek tekintetében az Azori-szigetekre és Madeira javára egyedi intézkedések bevezetéséről és az 1600/92/EGK rendelet (Poseima) [2] rendelet hatályon kívül helyezéséről szóló, 2001. június 28-i 1453/2001/EK tanácsi rendeletre és különösen annak 13. cikke (6) bekezdésére és 22. cikke (6) bekezdésére,
tekintettel az egyes mezőgazdasági termékek tekintetében a Kanári-szigetek javára egyedi intézkedések bevezetéséről és az 1601/92/EGK (Poseican) [3] rendelet hatályon kívül helyezéséről szóló, 2001. június 28-i 1454/2001/EK tanácsi rendeletre és különösen annak 5. cikke (6) bekezdésére,
mivel:
(1) Az 1452/2001/EK rendelet, az 1453/2001/EK rendelet és az 1454/2001/EK rendelet különleges intézkedéseket állapít meg Franciaország tengerentúli megyéiben, az Azori-szigeteken és Madeirán, valamint a Kanári-szigeteken folyó állattenyésztés támogatására. Az alkalmazás tekintetében meghatározandó részletes szabályoknak, különösen a fagyasztásra vonatkozóan nyújtott vágási támogatás esetében, meg kell állapítaniuk a legutóbb a 2088/2001/EK rendelettel [4] módosított 2342/1999/EK bizottsági rendelet [5] 38. cikke (1) bekezdésében meghatározott felső határ keretein belül azt az állatlétszámot, amelyre a 2000. évre vonatkozóan vágási támogatást nyújtottak.
(2) A 2342/1999/EK rendelet III. melléklete megállapítja a vágási támogatás nemzeti felső határát. A felső határ nem befolyásolja az 1452/2001/EK, az 1453/2001/EK és az 1454/2001/EK rendeletben megállapított egyedi létszámkorlát bevezetését. Ezért tehát a Franciaországra, Portugáliára és Spanyolországra megállapított maximális állatlétszámok keretén belül a tengerentúli megyékben, az Azori-szigeteken és Madeirán, illetve a Kanári-szigeteken az érintett termelők részére egy adott referenciaévben kifizetett jövedelemtámogatások számán alapuló és kizárólag az említett régiók termelőire alkalmazandó egyedi létszámkorlátokat kell megállapítani; az érintett régiókban a vágási támogatás tekintetében a fent említett rendeletekben bevezetett egyedi létszámkorlátba még beleférő, támogatásra jogosult állatok számát hozzá kell adni a 2342/1999/EK rendelet III. mellékletében foglalt felső határhoz.
(3) Az érintett tagállamok közölték a Bizottsággal azt az állatlétszámot, amelyre vágási támogatást nyújtottak a 2000. évre vonatkozóan a tengerentúli megyékben (3727), Madeirán (1678), az Azori-szigeteken (10318) és a Kanári-szigeteken (1696).
(4) Az 1452/2001/EK, az 1453/2001/EK és az 1454/2001/EK rendelet haladéktalan alkalmazása érdekében a lehető leghamarabb hatályba kell léptetni ezt a rendelet.
(5) A legutóbb a 2345/2001/EK bizottsági rendelettel [6] módosított 1254/1999/EK tanácsi rendelet [7] a 2002. évre vonatkozóan bevezetett támogatási rendszer hatálybalépésével való összhang megteremtése érdekében ezt a rendeletet 2002. január 1-jétől kell alkalmazni.
(6) Az e rendeletben foglalt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
A 2342/1999/EK rendelet III. mellékletének helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 2002. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. január 30-án.